Lesetja Kganyago, president van die Reserwebank (Foto: ANA)
Die Reserwebank het gesê internasionale verwikkelinge het tot ŉ meer positiewe inflasie vooruitsig gelei sedert November 2018 toe hy die rentekoers met 25 basispunte verhoog het. “ŉ Beduidende afname in internasionale oliepryse en minder beweging op die wisselkoerse was die sleutelfaktore vir dié verbeterde vooruitsig. Plaaslike petrolpryse het kumulatief met R3.07 per liter gedaal (vir 95-oktaan loodvry in Gauteng) in Desember en Januarie. Laer kosprysinflasie het ook tot ŉ laer verbruiersprysinflasie gelei,’ het Lesetja Kganyago, president van die Reserwebank, gesê.
Die Reserwebank reken dat die inflasiekoers vir 2018 gemiddeld 4.6% beloop het en maak ŉ vooruitskatting van 4.8% vir 2019; 5.3% vir 2020 en 4.8% in 2021.
Die boonste draaipunt van inflasie sal waarskynlik ongeveer 5.6% beloop in die eerste kwartaal van 2020. Kerninflasie sal waarskynlik onveranderd op 4.3% in 2018 bly met ŉ vooruitskatting van 5.0% in 2019, 5.1% in 2020 en 4.8% in 2021.
Die Reserwebank verwelkom die Suid-Afrikaanse ekonomie se herstel uit ŉ tegniese resessie, maar waarsku dat groei steeds onder druk bly weens ŉ daling in die aanvraag en lae vlakke van verbruiker- en sakevertroue.
Francois Beukman (alias)
Druk net meer geld en laat die belastingbetaler hoes vir Eskom, SAL en SAUK skuld.